ואדי הוואר

ואדי הוואר (בערבית: وادي هور), המכונה גם "הנילוס הצהוב" על שם הנהר הקדום שזרם בו בעבר, הוא ואדי יבש בסודאן ובצ'אד.

 גאוגרפיה 
מקור ההוואר באזור האנדי בצ'אד, הוא עובר במדינת צפון דארפור שבסודאן ומצטרף לנילוס מצפון לאזור "העיקול הגדול", מדרום לדונגולה העתיקה . אורכו מעל 1,100 ק"מ כיוונו הכללי הוא מזרח-מערב, ובדרכו בשוליים הדרומיים של מדבר לוב הוא מקבל בדרך כלל 25 מ"מ גשמים שנתי בממוצע בלבד.

 תקופות קדומות 
ואדי הוואר הוא אפיק של נהר קדום המכונה בשם "הנילוס הצהוב", יובל של הנילוס בתקופה הנאוליתית. באותה תקופה שרר באזור משטר אקלימי שונה ובסביבות הנהר השתרעה סוואנה.Stefan Kröpelin and Hans-Joachim Pachur, "Wadi Howar: Paleoclimatic Evidence from an Extinct River System in the Southeastern Sahara",Science, Vol. 237, No. 4812 (July 17, 1987), pp.
298-300. זרימת הוואדי פחתה בהדרגה בתהליך המדבור שעברה הסהרה לפני כ-4,000–6,000 שנה. הוא הפך בתחילה לשרשרת אגמים וביצות מים מתוקים, כפי שמראה מפת העולם של תלמי, אך אט אט במשך כ-2,000 שנה נוספות הלך והידלדל עד שלפני כ-2,000 שנה יבש כליל.Intisar Soghayroun Elzein Soghayroun, Trade and Wadi Systems in Muslim Sudan, Kampala 2010

 ארכאולוגיה 
שפע אתרים פרהיסטוריים מעיד על ואדי הוואר כאזור שוקק חיים, שנתמך במערכת אקולוגית פורה, ונתיב שיירות סחר ותקשורת בין מרכז אפריקה ועמק הנילוס.Intisar Soghayroun Elzein Soghayroun, Trade and Wadi Systems in Muslim Sudan, Kampala 2010 האתר הארכאולוגי הנחקר ביותר עד כה בוואדי הוא "גלא אבו אחמד".

קישורים חיצוניים

 הערות שוליים 

קטגוריה:סודאן: גאוגרפיה
קטגוריה:אפריקה: נהרות
קטגוריה:צ'אד: גאוגרפיה
קטגוריה:נילוס
קטגוריה:דארפור